На основу члана 60. став 1. тачка 1) Закона о јавним набавкама („Службени гласник РС“, бр. 124/12, 14/15 и 68/15), Министарство омладине и спорта и општина Бојник, објављују

**ПОЗИВ ЗА ПОДНОШЕЊЕ ПОНУДА**

**у отвореном поступку јавне набавке број 5/2015**

**Назив наручиоца**

Заједничка јавна набавка два наручиоца у смислу одредбе члана 50. Закона:

Република Србија, Министарство омладине и спорта.

**Адреса:**Булевар Михајла Пупина број 2, Београд,

**Интернет страница**: [www.mos.gov.rs](http://www.mos.gov.rs) и

Општина Бојник

Адреса: Бојник, Трг слободе 2-4

Интернет страница: [www.bojnik.rs](http://www.bojnik.rs).

**Врста наручиоца**: Органи државне управе

**Врста поступка јавне набавке**: Отворени поступак

**Врста предмета**: Радови

**Природа и обим радова:** Радова на реализацији програма „Заврши започето“, радови на завршетку спортске хале у Бојнику, општина Бојник, на катастарској парцели број 1770/3 К.О. Бојник ОРН: 45212200-8, Радови на изградњи спортских објеката.

**Процењена вредност јавне набавке**: Процењена вредност јавне набавке број 5/2015 је 12.147.822 динара.

**Критеријум за доделу уговора:** најнижа понуђена цена.

Конкурсна документације се може преузети у електронском облику и објављена је на Порталу јавних набавки и интернет страници Министарства омладине и спорта www.mos.gov.rs.

Понуду доставити на адресу: Министарство омладине и спорта, Булевар Михајла Пупина број 2, Нови Београдса назнаком: **Понуда за јавну набавку радова** на **реализацији програма „Заврши започето“, радови на завршетку спортске хале у Бојнику, општина Бојник, ЈН број 5/2015 - НЕ ОТВАРАТИ”.**

На полеђини коверте (пошиљке) навести назив и адресу понуђача, особа за контакт и број телефона за контакт.

Понуда се сматра благовременом уколико се прими од стране Министарства омладине и спорта до 23. септембра 2015. године до 12 часова.

Јавно отварање понуда ће се обавити последњег дана истека рока за подношење понуда односно дана 23. септембра 2015. године са почетком у 12,15 часова, у просторијама Министарства омладине и спорта, канцеларија број 6, приземље.

У поступку отварања понуда могу активно учествовати само овлашћени представници понуђача. Представници понуђача пре почетка јавног отварања понуда су дужни да Комисији за јавну набавку предају писано овлашћење за учешће у поступку јавног отварања понуда печатирано и потписано од стране овлашћеног лица представника понуђача.

Одлука о додели уговора ће бити донета у року од десет дана од дана израде извештаја о стручној оцени понуда.

Особe за контакт: Весна Благојевић, дипл.инж.грађ, e - mail адреса: vesna.blagojevic@mos.gov.rs.